Pagėgių savivaldybės taryba

sprendimas

dėl asmenims su sunkia negalia skirtų valstybės tikslinės dotacijos lėšų naudojimo tvarkos APRAŠo patvirtinimo

2015 m. vasario 10 d. Nr. T-29

Pagėgiai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos socialinių paslaugų įstatymo 13 straipsniu, Lietuvos Respublikos Vyriausybės 2006 m. birželio 14 d. nutarimu Nr. 583 patvirtinto Mokėjimo už socialines paslaugas tvarkos aprašu, Lietuvos Respublikos Vyriausybės 2006 m. spalio 10 d. nutarimu Nr. 978 patvirtinta Socialinių paslaugų finansavimo ir lėšų apskaičiavimo metodika, Lietuvos Respublikos socialinės apsaugos ir darbo ministro 2008 m. lapkričio 28 d. įsakymu Nr. A1-387 patvirtintu Lietuvos Respublikos valstybės biudžeto lėšų, skirtų specialioms tikslinėms dotacijoms socialinėms išmokoms, kompensacijoms, socialinei paramai mokiniams ir socialinėms paslaugoms administruoti naudojimo ir atsiskaitymo tvarkos aprašu, Pagėgių savivaldybės taryba nusprendžia:

1. Patvirtinti asmenims su sunkia negalia skirtų valstybės tikslinės dotacijos lėšų naudojimo tvarkos aprašą (pridedama).

2. Pripažinti netekusiu galios Pagėgių savivaldybės tarybos 2010 m. vasario 18 d. sprendimą Nr. T-761 „Dėl socialinės globos, asmenims su sunkia negalia, finansavimo tvarkos aprašo patvirtinimo socialinės globos paslaugų teikimo tvarkos aprašo patvirtinimo“.

3. Apie sprendimo priėmimą paskelbti laikraštyje „Šilokarčema“, o visą sprendimą − Teisės aktų registre ir Pagėgių savivaldybės interneto svetainėje www.pagegiai.lt .

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Virginijus Komskis

PATVIRTINTA

Pagėgių savivaldybės tarybos

2015 m. vasario 10 d.

sprendimu Nr. T-29

ASMENIMS SU SUNKIA NEGALIA SKIRTŲ VALSTYBĖS TIKSLINĖS DOTACIJOS LĖŠŲ NAUDOJIMO TVARKOS APRAŠAS

I. BENDROSIOS NUOSTATOS

1. Asmenims su sunkia negalia skirtų valstybės tikslinės dotacijos lėšų naudojimo tvarkos aprašas (toliau – Aprašas) reglamentuoja valstybės biudžeto specialiųjų tikslinių dotacijų, skirtų savivaldybei socialinei globai asmenims su sunkia negalia teikimą, naudojimą ir atsiskaitymą.

2. Šioje tvarkoje vartojamos sąvokos atitinka Lietuvos Respublikos socialinių paslaugų įstatyme ir kituose teisės aktuose, reglamentuojančiuose socialines paslaugas, apibrėžtas sąvokas.

3. Asmuo su sunkia negalia:

3.1. vaikas su sunkia negalia – asmuo, kuriam pagal Lietuvos Respublikos socialinių paslaugų įstatymą (toliau – Įstatymą) nustatytas visiško nesavarankiškumo lygis ir pagal Neįgaliųjų socialinės integracijos įstatymą pripažintas sunkus neįgalumo lygis;

3.2. suaugęs asmuo su sunkia negalia – asmuo, kuriam pagal Įstatymą nustatytas visiško nesavarankiškumo lygis ir kuris pagal Neįgaliųjų socialinės integracijos įstatymą pripažintas

nedarbingu;

3.3. senatvės pensijos amžių sukakęs asmuo su sunkia negalia – sukakęs senatvės pensijos amžiaus asmuo, kuriam pagal Įstatymą nustatytas visiško nesavarankiškumo lygis.

4. Socialinė globa asmenims su sunkia negalia skiriama ir teikiama Pagėgių savivaldybės gyventojams, gaunantiems ilgalaikės/trumpalaikės socialinės globos paslaugas savivaldybės/valstybės socialinės globos įstaigose.

II. VALSTYBĖS BIUDŽETO LĖŠŲ POREIKIO NUSTATYMAS

5. Socialinė globa asmenims su sunkia negalia finansuojama iš Lietuvos Respublikos valstybės biudžeto specialiųjų tikslinių dotacijų savivaldybių biudžetams.

6. Socialinės globos teikimo asmeniui su sunkia negalia lėšos skiriamos savivaldybei, kuri priima sprendimą dėl socialinės globos skyrimo asmeniui su sunkia negalia.

7. Asmeniui su sunkia negalia iš Lietuvos Respublikos valstybės biudžeto specialiųjų tikslinių dotacijų savivaldybių biudžetams socialinei globai teikti (toliau – socialinės globos lėšos) skiriama lėšų dalis sudaro 7,2 bazinės socialinės išmokos (BSI) dydžio per mėnesį.

8. Socialinės globos lėšų dalis, skiriama konkretaus asmens socialinei globai finansuoti, priklauso nuo asmens finansinių galimybių mokėti už socialines paslaugas, įvertintų vadovaujantis Mokėjimo už socialines paslaugas tvarkos aprašu ir nuo socialinės globos kainos.

9. Socialinės globos teikimo asmeniui su sunkia negalia lėšos naudojamos skirtumui tarp socialinės globos kainos ir asmens mokėjimo už socialines paslaugas finansuoti.

10. Socialinės globos teikimo asmeniui su sunkia negalia lėšos asmeniui grynais pinigais neišmokamos.

11. Asmenų su sunkia negalia socialinės globos finansavimui neturi būti naudojamos savivaldybės biudžeto lėšos.

12. Už trumpiau nei vieną kalendorinį mėnesį ar ne visą dieną teikiamą dienos socialinę globą, mokėjimo už socialines paslaugas dydis turi būti skaičiuojamas proporcingai socialinės globos trukmei.

13. Lietuvos Respublikos valstybės biudžeto lėšų poreikis socialinės globos asmenims su sunkia negalia teikimui užtikrinti metams apskaičiuojamas pagal Lietuvos Respublikos socialinės apsaugos ir darbo ministro patvirtintą Valstybinėms (perduotoms savivaldybėms) funkcijoms atlikti skirtų lėšų apskaičiavimo metodiką.

14. Asmenims su sunkia negalia, kurie iš savo mokėjimo padengia mažesnę išlaidų dalį, gali būti finansuojama didesnė nei socialinei globai asmeniui teikti skiriama valstybės biudžeto specialiųjų tikslinės dotacijos lėšų dalis, jeigu:

14.1. asmenims su sunkia negalia, kurie savivaldybės nustatyta tvarka atleidžiami nuo mokėjimo;

14.2. asmenys su sunkia negalia pasirenka trumpalaikes ar ilgalaikes socialinės globos paslaugas teikiančias įstaigas patys ar jų globėjai, rūpintojai, kiti teisėti asmens atstovai, ar socialinės globos įstaigas, kurias globėjais, rūpintojais įstatymų nustatyta tvarka paskiria teismas ir socialinės globos kaina yra didesnė nei savivaldybės tarybos sprendimu nustatytas maksimalus socialinės globos išlaidų finansavimo dydis;

14.3. asmenims su sunkia negalia ilgalaikė socialinė globa finansuojama pagal anksčiau sudarytas paslaugų finansavimo sutartis ir socialinės globos įstaigos steigėjas didina ilgalaikės socialinės globos kainą.

III.	LĖŠŲ, SKIRTŲ SOCIALINEI GLOBAI ASMENIMS SU SUNKIA NEGALIA, SKYRIMAS IR NAUDOJIMAS

15. Savivaldybė už skirtas socialinės globos asmenims su sunkia negalia lėšas organizuoja socialinę globą asmenims su sunkia negalia socialinės globos įstaigose ir asmens namuose.

16. Už gautas socialinės globos teikimo asmeniui su sunkia negalia lėšas savivaldybė organizuoja dienos, trumpalaikę ar ilgalaikę socialinę globą asmenims su sunkia negalia pagal nustatytą socialinės globos poreikį.

17. Savivaldybės administracija sumoka socialinės globos įstaigai už socialinės globos teikimą asmeniui su sunkia negalia.

18. Gautos tikslinės valstybės biudžeto lėšos socialinės globos teikimui asmenims su sunkia negalia naudojamos:

18.1. socialinių paslaugų įstaigos administracinio, ūkinio, aptarnaujančiojo personalo ir asmenų, susijusių su tiesioginių paslaugų teikimu (socialinių darbuotojų, socialinių darbuotojų padėjėjų, pedagogų, psichologų, sveikatos priežiūros specialistų) darbo užmokesčiui, valstybinio socialinio draudimo įmokoms, jų kvalifikacijos kėlimo ir komandiruočių išlaidoms, kanceliarinėms prekėms, spaudiniams ir kitoms prekėms, susijusioms su įstaigos administravimu;

18.2. maitinimo išlaidoms (jeigu socialinės globos įstaiga teikia asmeniui maitinimo paslaugą);

18.3. medikamentų išlaidoms;

18.4. patalynės ir aprangos (trumpalaikei ir ilgalaikei socialinei globai) išlaidoms;

18.5. transporto išlaidoms;

18.6. kitoms išlaidoms (šildymui, elektrai, vandentiekiui, kanalizacijai, ryšių paslaugoms ir kita);

18.7. kitoms prekėms, kurios susijusios su paslaugos gavėjo poreikiais (slaugos, ugdymo, techninės pagalbos priemonėmis ir kita).

19. Gautos lėšos negali būti naudojamos ilgalaikiam turtui įsigyti.

20. Lietuvos Respublikos valstybės biudžeto specialiosios tikslinės dotacijos lėšos negali būti naudojamos asmenims be sunkios negalios socialinės globos paslaugų išlaidoms padengti.

21. Lėšų socialinei globai asmenims su sunkia negalia administravimui leidžiama panaudoti 3 procentus lėšų nuo mokėjimui skirtų lėšų asmenims su sunkia negalia.

22. Administravimui skirtos lėšos gali būti naudojamos darbo užmokesčiui ir socialinio draudimo įmokoms, šildymo ir elektros energijos išlaidoms, ryšių paslaugoms, spaudiniams, kitoms prekėms (kanceliarinėms prekėms ir prekėms darbo vietoms steigti, atnaujinti ir papildyti), komandiruotės išlaidoms, vandentiekio ir kanalizacijos paslaugų išlaidoms, ilgalaikio materialiojo turto einamajam remontui, kvalifikacijai kelti, kitoms paslaugoms (pašto, banko paslaugų, pažymėjimų blankų leidybos, informacinių leidinių gamybos išlaidoms), materialiajam ir nematerialiajam turtui įsigyti (biuro, apskaitos ir kompiuterinei įrangai įsigyti, kompiuterinei programinei įrangai, kompiuterinės programinės įrangos licencijoms).

IV.	ATSISKAITYMAS UŽ LĖŠAS, SKIRTAS SOCIALINEI GLOBAI ASMENIMS

SU SUNKIA NEGALIA

23. Socialinės globos įstaigos atsakingos už tikslinį socialinei globai asmenims su sunkia negalia skirtų lėšų panaudojimą.

24. Socialinės globos įstaiga, atsižvelgdama į bendrąsias socialinės globos išlaidas ir kintamąsias socialinės globos išlaidas, nustato paslaugos kainą, kurią suderina su steigėju.

25. Socialinės globos lėšos įstaigoms, teikiančioms paslaugas asmenims su sunkia negalia, skiriamos Savivaldybės administracijos direktoriaus įsakymu.

26. Socialinės globos įstaiga, kurios steigėja yra savivaldybės taryba, socialinės globos lėšoms gauti:

26.1. kiekvieną dieną pildo asmens su sunkia negalia apskaitos lapą, kurį iki sekančio mėnesio 5 d. pateikia Socialinės paramos skyriui (1 priedas);

26.2. iki sekančio mėnesio 5 dienos pateikia Socialinės paramos skyriui paraišką lėšoms gauti (2 priedas);

26.3. informuoja Socialinės paramos skyrių apie prognozuojamą asmenų, kuriems kitais metais bus teikiamos socialinės globos paslaugos, skaičių (iki kiekvienų metų liepos 1 d.).

27. Socialinės globos įstaiga socialinės globos išlaidoms nustatytą paslaugos kainą, jei ji keičiasi, teikia siūlymą dėl kainos pakeitimo einamų metų paskutinį ketvirtį.

28. Buhalterinės apskaitos skyrius, per 5 darbo dienas gavęs Savivaldybės administracijos direktoriaus įsakymą, perveda lėšas į nurodytą socialinės globos įstaigos sąskaitą.

29. Buhalterinės apskaitos skyrius teikia įvairias ataskaitas ir paraiškas apie valstybės biudžeto lėšų, skirtų užtikrinti socialinės globos asmenims su sunkia negalia poreikį ir panaudojimą.

30. Socialinės globos įstaiga, kurios steigėja ar dalininkė nėra savivaldybės taryba, bet su kuria savivaldybė yra sudariusi sutartį, socialinės globos lėšoms gauti Socialinės paramos skyriui pateikia Aprašo 1 ir 2 priedus.

V. BAIGIAMOSIOS NUOSTATOS

31. Lėšų, gautų už socialinių paslaugų teikimą, apskaita kontroliuojama teisės aktų nustatyta tvarka.

____________________________

Asmenims su sunkia negalia skirtų

valstybės tikslinės dotacijos lėšų

naudojimo tvarkos aprašo

1 priedas

___________________________________________________________________________________________________

(Įstaigos pavadinimas, įmonės kodas)

ASMENŲ SU SUNKIA NEGALIA APSKAITOS LAPAS

20____ m. ________________mėn. ____d.

Pagėgiai

Eil. Nr.	Vardas, pavardė	Asmeniui su sunkia negalia nustatymo data	SOCIALINĖS GLOBOS TEIKIMAS PER MĖNESĮ (DIENŲ SKAIČIUS)	Iš viso dienų skaičius

1	2	3	4	5	6	7	8	9	10	11	12	13	14	15	16	17	18	19	20	21	22	23	24	25	26	27	28	29	30	31

Įstaigos vadovas	______________________	___________________________

(Parašas)	(Vardas, pavardė)

Asmuo, atsakingas už apskaitos lapo pildymą ______________________ ___________________________

(Parašas)	(Vardas, pavardė)

Žymėjimo pavyzdys: lankytos dienos žymimos x

Asmenims su sunkia negalia skirtų

valstybės tikslinės dotacijos lėšų

naudojimo tvarkos aprašo

2 priedas

________________________________________________________________________

(Įstaigos pavadinimas)

Pagėgių savivaldybės administracijos

Socialinės paramos skyriui

PARAIŠKA SPECIALIŲJŲ TIKSLINIŲ DOTACIJŲ LĖŠOMS GAUTI

Informuojame, kad 20__ m. ____________ mėnesį įstaigoje buvo teikiamos socialinės paslaugos _____ asmenims (-ų), kuriems yra nustatyta sunki negalia.

Eil. Nr.	Socialinių paslaugų gavėjo vardas, pavardė	Asmens kodas	Kalendorinių dienų skaičius	Socialinės globos lėšos eurais	Asmeniui teiktų socialines paslaugas dienų skaičius	Išdirbtų valandų skaičius per mėn.	Asmens mokama suma už dienos socialinę globą eurais	Prašomos socialinės globos lėšos (eurais)	Data iki kada nustatyta asmeniui

mėnesiui	1 dienai

Įstaigos vadovas	______________________	__________________________

(Parašas)	(Vardas, pavardė)

Asmuo, atsakingas už apskaitos lapo užpildymą ______________________	__________________________

A.V.	(Parašas)	(Vardas, pavardė)